paragraph_text: Jezikoslovlju se prigovara da je to riječ koja zapravo označava filologiju, da je zastarjela i da je odraz politike jezičnog planiranja i jezičnog purizma nakon osamostaljenja Republike Hrvatske. Činjenica jest da se usporedno upotrebljavaju i riječ jezikoslovlje (npr. Institut za hrvatski jezik i jezikoslovlje), ali i lingvistika (npr. Hrvatsko društvo za primijenjenu lingvistiku''). Natuknica jezikoslovlje na Hrvatskom jezičnom portalu upućuje na lingvistika'', time se potvrđuje njihova istoznačnost. I drugi jezici često upotrebljavaju domaću riječ umjesto internacionalizma: njem. Sprachwissenschaft, rus. jazykoznanije, niz. Taalwetenschap, tal. glottologia itd.